ddrg/super_eurlex huggingface dataset:
DA Den Europæiske Unions Tidende C 261/2

RÅDETS AFGØRELSE

af 18. juli 2016

om udnævnelse af et medlem af og suppleanter til Det Rådgivende Udvalg for Sikkerhed og Sundhed på Arbejdspladsen for Rumænien

(2016/C 261/03)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,

under henvisning til den kandidatliste, som medlemsstaternes regeringer har forelagt Rådet, og

ud fra følgende betragtninger:

(1) Rådet har ved sine afgørelser af 24. februar 2016 (2), 11. april 2016 (3) og 9. juni 2016 (4) udnævnt medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 29. februar 2016 til den 28. februar 2019.

(2) Rumæniens regering har foretaget yderligere indstillinger til tre pladser, der skal besættes —

VEDTAGET DENNE AFGØRELSE:

Artikel 1

Til medlem af og suppleanter til Det Rådgivende Udvalg for Sikkerhed og Sundhed på Arbejdspladsen udnævnes for perioden indtil den 28. februar 2019:

REPRÆSENTANTER FOR ARBEJDSTAGERORGANISATIONER

Land Medlem Suppleanter Rumænien Mihaela DARLE Corneliu CONSTANTINOAIA Dumitru FORNEA

Artikel 2

Rådet vil senere udnævne de endnu ikke indstillede medlemmer og suppleanter.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 18. juli 2016. På Rådets vegne Gabriela MATEČNÁ Formand

(1) EUT C 218 af 13.9.2003, s. 1.

(2) Rådets afgørelse af 24. februar 2016 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen (EUT C 79 af 1.3.2016, s. 1).

(3) Rådets afgørelse af 11. april 2016 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen for Grækenland, Ungarn og Sverige (EUT C 130 af 13.4.2016, s. 3).

(4) Rådets afgørelse af 9. juni 2016 om udnævnelse af et medlem af og suppleanter til Det Rådgivende Udvalg for Sikkerhed og Sundhed på Arbejdspladsen for Rumænien (EUT C 214 af 15.6.2016, s. 2).
(8)

Kommissionen har med bistand fra Den Europæiske Gruppe af Revisionstilsynsorganer foretaget en vurdering af de offentlige tilsyns-, kvalitetssikrings-, undersøgelses- og sanktionssystemer for revisorer og revisionsfirmaer, der varetages af The Securities and Exchange Commission of the United States of America og The Public Company Accounting Oversight Board of the United States of America. Vurderingen blev foretaget på grundlag af kriterierne i artikel 29, 30 og 32 i direktiv 2006/43/EF, der gælder for medlemsstaternes offentlige tilsyns-, kvalitetssikrings-, undersøgelses- og sanktionssystemer for revisorer og revisionsfirmaer. De offentlige tilsyns-, kvalitetssikrings-, undersøgelses- og sanktionssystemer for revisorer og revisionsfirmaer, der varetages af The Securities and Exchange Commission of the United States of America og The Public Company Accounting Oversight Board of the United States of America, opfylder krav, der er ligeværdige med dem, der er fastsat i nævnte direktivs artikel 29, 30 og 32.
(2)

I overensstemmelse med aftalens artikel 24, stk. 2, litra b), ændrer eller tilpasser det fælles udvalg kontroldokumenterne og andre dokumentmodeller i bilagene til aftalen. For at indarbejde foranstaltninger, der fremover træffes i Unionen, og i overensstemmelse med aftalens artikel 24, stk. 2, litra c), ændrer eller tilpasser det fælles udvalg bilagene om tekniske normer for busser samt bilag 1 om de betingelser, der gælder for transportvirksomheder, der foretager personbefordring ad vej. I overensstemmelse med aftalens artikel 24, stk. 2, litra e), ændrer eller tilpasser det fælles udvalg også kravene om bestemmelserne på det sociale område. Med henblik herpå bør det fælles udvalg handle, når aftalen skal ajourføres for at tage højde for den tekniske og lovgivningsmæssige udvikling.
»16.

SALEH ISSA GWAIDER, Agila

Fødselsdato: 1. juni 1942 Fødested: Elgubba, Libyen Pas D001001 (Libyen), udstedt den 22. januar 2015

Agila Saleh har været formand for Libyens råd for deputerede i repræsentanternes hus siden den 5. august 2014. Den 17. december 2015 udtalte Saleh, at han er imod den libyske politiske aftale, der blev undertegnet den 17. december 2015. Som formand for rådet for deputerede har Saleh obstrueret og undermineret Libyens politiske overgangsproces, herunder ved at nægte at afholde afstemning i repræsentanternes hus den 23. februar 2016 om den nationale samlingsregering. Den 23. februar 2016 besluttede Saleh at nedsætte et udvalg, der forventes at mødes med andre medlemmer af »Libyan-Libyan«-processen, som er imod den libyske politiske aftale.
(7)

Der er behov for yderligere handling fra Unionens side for at gennemføre en række foranstaltninger, der er fastsat i denne afgørelse.
(3)

En medlemsstat har tilkendegivet over for offentligheden, at den har til hensigt at udtræde af Unionen, selv om der endnu ikke er modtaget nogen meddelelse i henhold til artikel 50 i TEU fra medlemsstatens regering. Rækkefølgen af formandskabet for Rådet bør ændres for at tage højde for denne omstændighed, uden at dette berører den pågældende medlemsstats rettigheder og forpligtelser.
(4)

Gennemførelsesafgørelse (EU) 2015/1500 og (EU) 2015/2055 blev efterfølgende ændret ved Kommissionens gennemførelsesafgørelse (EU) 2015/2311 (7) med henblik på at udvide spærrezonen som fastsat i bilaget til gennemførelsesafgørelse (EU) 2015/1500 samt vaccinationszonen som fastsat i bilag I til gennemførelsesafgørelse (EU) 2015/2055, efter at der var blevet bekræftet yderligere udbrud i den regionale enhed Chalkidiki, og efter at Grækenlands underretning om, at landet havde til hensigt at gennemføre vaccination mod LSD i visse regionale enheder, var blevet modtaget.
(6)

Det bør indgå i vurderingen af den dyresundhedsmæssige risiko, hvordan udviklingen i den nuværende epidemiologiske situation for afrikansk svinepest i de berørte vildsvinepopulationer i Unionen, påvirker situationen for så vidt angår denne sygdom i Estland, Letland, Litauen og Polen. For at målrette de dyresundhedsmæssige bekæmpelsesforanstaltninger og for at forhindre yderligere spredning af afrikansk svinepest samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberettigede handelshindringer, bør EU-listen over områder omfattet af dyresundhedsmæssige bekæmpelsesforanstaltninger, der er fastlagt i bilaget til gennemførelsesafgørelse 2014/709/EU, ændres med henblik på, at der tages hensyn til ændringerne i den nuværende epidemiologiske situation for så vidt angår denne sygdom i Estland, Letland, Litauen og Polen.
(4)

Bermuda, Caymanøerne, Egypten og Rusland har etableret eller er i færd med at etablere offentlige tilsyns-, kvalitetssikrings-, undersøgelses- og sanktionssystemer for revisorer og revisionsfirmaer. Da disse systemer først for nylig er blevet oprettet, mangler der imidlertid stadig visse oplysninger, visse regler er ikke blevet fuldt ud blevet gennemført, visse kontroller gennemføres ikke eller visse sanktioner er ikke blevet indført. For at foretage en yderligere vurdering med henblik på at træffe en beslutning om, hvorvidt sådanne systemer skal betragtes som ligeværdige, er det nødvendigt at indhente supplerende oplysninger fra disse tredjelande for bedre at forstå deres systemer. Det er således hensigtsmæssigt at udvide overgangsperioden i afgørelse 2011/30/EU for revisorer og revisionsfirmaer, der afgiver revisionspåtegning på årsregnskaber og konsoliderede regnskaber for virksomheder registreret i disse tredjelande, og hvis omsættelige værdipapirer er optaget til handel på et reguleret marked i en medlemsstat.
DA Den Europæiske Unions Tidende C 271/2

RÅDETS AFGØRELSE

af 12. juli 2016

om udnævnelse af nye medlemmer af bestyrelsen for Det Europæiske Center for Udvikling af Erhvervsuddannelse

(2016/C 271/02)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstillingen fra Grækenlands regering, og

ud fra følgende betragtninger:

(1) Rådet har ved afgørelse af 14. juli 2015 (2) og 14. september 2015 (3) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2015 til den 17. september 2018.

(2) En plads som medlem af centrets bestyrelse er ledig for Grækenland i kategorien regeringsrepræsentanter, efter at Dimitrios CHASAPIS er trådt tilbage.

(3) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2018 —

VEDTAGET DENNE AFGØRELSE:

Artikel 1

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2018:

REGERINGSREPRÆSENTANTER:

GRÆKENLAND Pafsanias PAPAGEORGIOU

Artikel 2

Denne afgørelse offentliggøres til orientering i Den Europæiske Unions Tidende.

Udfærdiget i Bruxelles, den 12. juli 2016. På Rådets vegne P. KAŽIMÍR Formand

(1) EFT L 39 af 13.2.1975, s. 1.

(2) EUT C 232 af 16.7.2015, s. 2.

(3) EUT C 305 af 16.9.2015, s. 2.
(1)

I medfør af artikel 9, stk. 1, i afgørelse 2012/392/FUSP har Den Udenrigs- og Sikkerhedspolitiske Komité (PSC) bemyndigelse til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af EUCAP Sahel Niger, herunder navnlig at træffe afgørelse om udnævnelse af en missionschef.
(1)

I henhold til artikel 9, stk. 1, i afgørelse 2013/233/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions bistandsmission vedrørende integreret grænseforvaltning i Libyen (EUBAM Libya), herunder at træffe afgørelse om udnævnelse af en missionschef.
(3)

I sine konklusioner af 1. oktober 2015 opstillede Den Udenrigs- og Sikkerhedspolitiske Komité yderligere konkrete foranstaltninger for at uddybe EU's politik for kritisk engagement over for Hviderusland og navnlig en foranstaltning bestående i at lempe begrænsningerne på EIB-finansiering i Hviderusland.
(3)

Udviklingen i den nuværende epidemiologiske situation for afrikansk svinepest i de berørte populationer af vildtlevende svin i Unionen bør indgå i vurderingen af den dyresundhedsmæssige risiko, som denne situation udgør for så vidt angår den pågældende sygdom i Estland. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ændres med henblik på at tage hensyn til ændringerne i den nuværende epidemiologiske situation for så vidt angår den pågældende sygdom i Estland.
DA Den Europæiske Unions Tidende L 232/10

EUROPA-PARLAMENTETS, RÅDETS OG KOMMISSIONENS AFGØRELSE (EU, Euratom) 2016/1432

af 19. august 2016

om udnævnelse af direktøren for Myndigheden for Europæiske Politiske Partier og Europæiske Politiske Fonde

EUROPA-PARLAMENTET, RÅDET FOR DEN EUROPÆISKE UNION OG EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til traktaten om oprettelse af Det Europæiske Atomenergifællesskab,

under henvisning til Europa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde (1), særlig artikel 6, stk. 3,

under henvisning til den liste over kandidater, som efter et stillingsopslag er udarbejdet den 14. juli 2016 af et udvælgelsesudvalg bestående af generalsekretærerne for Europa-Parlamentet, Rådet og Kommissionen med henblik på udnævnelse af direktøren for Myndigheden for Europæiske Politiske Partier og Europæiske Politiske Fonde, og

ud fra følgende betragtninger:

(1) Artikel 6, stk. 1, i forordning (EU, Euratom) nr. 1141/2014 opretter en myndighed for europæiske politiske partier og europæiske politiske fonde.

(2) I artikel 6, stk. 3, i forordning (EU, Euratom) nr. 1141/2014 fastsættes, at direktøren for Myndigheden for Europæiske Politiske Partier og Europæiske Politiske Fonde udnævnes af Europa-Parlamentet, Rådet og Kommissionen i fællesskab for en femårs periode, der ikke kan forlænges —

VEDTAGET DENNE AFGØRELSE:

Artikel 1

1. Michael ADAM udnævnes herved til direktør for Myndigheden for Europæiske Politiske Partier og Europæiske Politiske Fonde for perioden fra den 1. september 2016 til den 31. august 2021.

2. Direktøren udnævnes som midlertidigt ansat i lønklasse AD 12, løntrin 1.

3. Udnævnelsen er betinget af, at den indstillede direktør undertegner den erklæring om uafhængighed og fravær af interessekonflikter, der er knyttet som bilag til denne afgørelse.

Artikel 2

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 19. august 2016. På Europa-Parlamentets vegne M. SCHULZ Formand På Rådets vegne M. LAJČÁK Formand På Kommissionens vegne F. TIMMERMANS Første næstformand

(1) EUT L 317 af 4.11.2014, s. 1.
(3)

Kommissionen kan beslutte, at frivillige nationale og internationale ordninger, der fastsætter standarder for fremstilling af biomasseprodukter, indeholder nøjagtige data med henblik på de i artikel 17, stk. 2, i direktiv 2009/28/EF omhandlede formål og/eller godtgør, at partier af biobrændstoffer eller flydende biobrændsler overholder bæredygtighedskriterierne i artikel 17, stk. 3-5, og/eller at ingen materialer er blevet ændret eller fjernet bevidst, således at partiet eller en del heraf kan henføres under bilag IX. Når en økonomisk aktør fremlægger dokumentation eller data indhentet i overensstemmelse med en frivillig ordning, som Kommissionen har anerkendt, må medlemsstaten ikke, i det omfang dette er omfattet af den pågældende anerkendelse, forlange, at leverandøren fremlægger yderligere dokumentation for overensstemmelse med bæredygtighedskriterierne.
(4)

Udviklingen i den nuværende epidemiologiske situation for afrikansk svinepest i de berørte populationer af vildtlevende svin i Unionen bør indgå i vurderingen af den dyresundhedsmæssige risiko, som denne situation udgør for så vidt angår den pågældende sygdom i Polen. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ændres med henblik på at tage hensyn til ændringerne i den nuværende epidemiologiske situation for så vidt angår den pågældende sygdom i Polen.
(4)

Udviklingen i den nuværende epidemiologiske situation for afrikansk svinepest i de berørte populationer af vildtlevende svin i Unionen bør indgå i vurderingen af den dyresundhedsmæssige risiko, som denne situation udgør for så vidt angår den pågældende sygdom Letland og Polen. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ændres med henblik på at tage hensyn til ændringerne i den nuværende epidemiologiske situation for så vidt angår den pågældende sygdom i Letland og Polen.
Nektarios TAVERNARAKIS, Institute of Molecular Biology and Biotechnology (IMBB), Foundation for Research and Technology — Hellas (FORTH)

30. juni 2020
(5)

For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt at identificere de områder i Polen, der er oprettet som beskyttelses- og overvågningszoner i forbindelse med afrikansk svinepest, på EU-plan i samarbejde med denne medlemsstat.
(2)

Siden vedtagelsen af Kommissionens gennemførelsesafgørelse 2014/679/EU (3) om ændring af gennemførelsesafgørelse 2012/270/EU har en rapport fra et officielt laboratorium, nemlig fra Spaniens nationale referencelaboratorium, på grundlag af en videnskabelig publikation udgivet af Orlova-Bienkowskaja MJ (4) vist, at identifikationen af den skadegører, der var identificeret som Epitrix similaris (Gentner), var forkert. Den skulle i stedet have været identificeret som Epitrix papa sp. n. Dertil kommer, at den skadegører, der forårsager skader på kartofler i visse områder, og som tidligere var identificeret som Epitrix similaris (Gentner), ifølge de seneste oplysninger fra Spanien og Portugal nu identificeres som Epitrix papa sp. n. Det er blevet yderligere bekræftet, at forekomst af Epitrix similaris (Gentner) aldrig er blevet konstateret på Unionens område. Gennemførelsesafgørelse 2012/270/EU bør derfor ikke længere omfatte Epitrix similaris (Gentner), men derimod skadegøreren Epitrix papa sp. n.
(2)

I de seneste to år har ECB vedtaget mange afgørelser, som er adresseret til enheder under tilsyn eller enheder, som har ansøgt om tilladelse til at påbegynde virksomhed som kreditinstitut. Endvidere har ECB vedtaget beslutning om at pålægge tredjeparter sanktioner. Selv om den primære ret ikke foreskriver det, kræver forretningsordenen for ECB på nuværende tidspunkt, at formanden for ECB undertegner disse former for afgørelser med adressater.
(2)

Mandatet for Eesti Panks eksterne revisorer udløb efter revisionen for regnskabsåret 2015. Det er derfor nødvendigt at udnævne eksterne revisorer fra regnskabsåret 2016.
DA Den Europæiske Unions Tidende C 348/10

RÅDETS AFGØRELSE

af 20. september 2016

om udnævnelse af nye medlemmer af bestyrelsen for Det Europæiske Center for Udvikling af Erhvervsuddannelse

(2016/C 348/06)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstillingen fra Luxembourgs regering, og

ud fra følgende betragtninger:

(1) Rådet har ved afgørelse af 14. juli 2015 (2) og 14. september 2015 (3) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2015 til den 17. september 2018.

(2) En plads som medlem af centrets bestyrelse er ledig for Luxembourg i kategorien regeringsrepræsentanter, efter at Antonio DE CAROLIS er trådt tilbage.

(3) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2018 —

VEDTAGET DENNE AFGØRELSE:

Artikel 1

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2018:

REGERINGSREPRÆSENTANTER:

LUXEMBOURG Gil BELLING

Artikel 2

Denne afgørelse offentliggøres til orientering i Den Europæiske Unions Tidende.

Udfærdiget i Bruxelles, den 20. september 2016. På Rådets vegne I. KORČOK Formand

(1) EFT L 39 af 13.2.1975, s. 1.

(2) EUT C 232 af 16.7.2015, s. 2.

(3) EUT C 305 af 16.9.2015, s. 2.
DA Den Europæiske Unions Tidende L 256/6

RÅDETS AFGØRELSE (EU, Euratom) 2016/1697

af 16. september 2016

om beskikkelse af et medlem af Det Europæiske Økonomiske og Sociale Udvalg efter indstilling fra Republikken Finland

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 302,

under henvisning til traktaten om oprettelse af Det Europæiske Atomenergifællesskab, særlig artikel 106A,

under henvisning til indstilling fra den finske regering,

under henvisning til udtalelse fra Europa-Kommissionen, og

ud fra følgende betragtninger:

(1) Rådet vedtog den 18. september 2015 og den 1. oktober 2015 afgørelse (EU, Euratom) 2015/1600 (1) og (EU, Euratom) 2015/1790 (2) om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020.

(2) Der er blevet en plads ledig som medlem af Det Europæiske Økonomiske og Sociale Udvalg, efter at Marianne MUONAs mandatperiode er udløbet —

VEDTAGET DENNE AFGØRELSE:

Artikel 1

Tiina VALLANDER, Senior Advisor on International Affairs, Finnish Confederation for Professionals SITK, beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2020.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 16. september 2016. På Rådets vegne M. LAJČÁK Formand

(1) Rådets afgørelse (EU, Euratom) 2015/1600 af 18. september 2015 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020 (EUT L 248 af 24.9.2015, s. 53).

(2) Rådets afgørelse (EU, Euratom) 2015/1790 af 1. oktober 2015 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020 (EUT L 260 af 7.10.2015, s. 23).
7)

I afsnittet »Eventuelle andre fornødne oplysninger om sikker anvendelse« foretages følgende ændringer: a) »Kontraindikationer« ændres til »Kontraindikation«. b) »Arteriel hypertension« udgår. c) »Bør ikke anvendes til børn under 12 år, da der ikke foreligger tilstrækkelige oplysninger« ændres til »Bør ikke anvendes til børn under 12 år på grund af manglende relevante oplysninger«. d) Efter »Søg lægehjælp, hvis symptomerne forværres ved brugen af lægemidlet« indsættes »For tinkturer og ekstrakter, der indeholder ethanol, anvendes den korrekte mærkning for ethanol i »Guideline on excipients in the label and package leaflet of medicinal products for human use« (retningslinje for angivelse af hjælpestoffer på mærkning af og indlægsseddel til lægemidler til mennesker). e) Titlen på underafsnittet »Graviditet og amning« ændres til »Fertilitet, graviditet og amning«. Efter »Da der ikke foreligger tilstrækkelige oplysninger, bør plantelægemidlet ikke anvendes under graviditet og amning« indsættes »Der foreligger ingen oplysninger om fertilitet«. f) I underafsnittet »Bivirkninger«, efter »Hyppigheden kendes ikke.«, indsættes »Søg lægehjælp, hvis du får andre bivirkninger end de nævnte.« g) Efter underafsnittet »Overdosering« indsættes følgende underafsnit: »Farmaceutiske oplysninger (om nødvendigt) Ikke relevant. Farmakologiske virkninger eller formodede virkninger på grundlag af lang tids anvendelse og erfaring (hvis nødvendigt for sikker brug af produktet) Ikke relevant.«